Shock Wave หรือ คลื่นกระแทก เป็นเครื่องมือรักษาทางกายภาพบําบัดชนิดหนึ่ง ที่อาศัยหลักการใด
Shock Wave หรือ คลื่นกระแทก เป็นเครื่องมือรักษาทางกายภาพบําบัดชนิดหนึ่ง ที่อาศัยหลักการของคลื่นกระแทก หรือ Shockwave ที่มีคุณสมบัติทางฟิสิกส์ที่จําเพาะ ซึ่งเมื่อใช้คลื่นพลังงานดังกล่าวกับพยาธิสภาพความผิดปกติที่เหมาะสม พบว่าสามารถให้ผลการรักษาที่ดี ได้โดย Shock wave มีผลการรักษาทางด้านการลดปวดและการเพิ่มปัจจัย ในการซ่อมแซมเนื้อเยื่อที่บาดเจ็บเรื้อรัง ซึ่งกลุ่มโรคที่เหมาะจะรักษาด้วยเทคโนโลยีนี้ ก็คือ กลุ่มความผิดปกติของกล้ามเนื้อ และเส้นเอ็น หรืออาการที่รู้จักกันทั่วไป ได้แก่ โรครองช้ำ หรือภาวะเอ็นฝ่าเท้าอักเสบ อาการปวดกล้ามเนื้อเรื้อรัง และโรคออฟฟิศซินโดรม การรักษาทางกายภาพบําบัดด้วย Shock Wave มีชื่อว่า Extracorporeal Shock Wave Therapy หรือย่อว่า “ESWT” นั่นเอง

ภาควิชาเวชศาสตร์ฟื้นฟู คณะแพทยศาสตร์ จุฬาลงกรณ์มหาวิทยาลัย ได้ศึกษาถึงประสิทธิภาพของการรักษาอาการ ปวดเรื้อรังบริเวณกล้ามเนื้อสะบักด้วย ESWT ชนิด Radial พบว่า ผู้ป่วยมีอาการปวดลดลงภายหลังการรักษาตั้งแต่ครั้งแรก และหายปวดภายหลัง การรักษาอย่างต่อเนื่องติดต่อกัน 3 – 4 ครั้ง

เมื่อเปรียบเทียบกับการรักษาด้วยความร้อนลึก ที่มาจากคลื่นเสียงสะท้อนความถี่สูงหรือ Therapeutic Ultrasound ผลการศึกษาพบว่า ทั้งสองวิธีการรักษามีผลลัพธ์การรักษาไม่แตกต่างกัน แต่ผู้ป่วยกลุ่มที่ได้รับการรักษาด้วยคลื่นกระแทก (Shock Wave) มีความพึงพอใจในแง่การลดอาการปวด ความสะดวกในการมารับการรักษา เนื่องจากการรักษาด้วย therapeutic ultrasound นั้น ผู้ป่วยจําเป็นต้องมาโรงพยาบาลสัปดาห์ละ 2 ถึง 3 ครั้ง แต่ในกรณีของการรักษาด้วย Shock wave ผู้ป่วยมาโรงพยาบาลเพียงสัปดาห์ละ 1 ครั้งเท่านั้น
เวชศาสตร์ฟื้นฟู